1996R1249 — SK — 04.11.2008 — 012.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:





Opravené a doplnené:







(*) Tento akt nebol zatiaľ uverejnený v slovenčine.







Táto konsolidovaná verzia obsahuje odkazy na európsku účtovnú peňažnú jednotku a/alebo ecu, ktoré sa od 1. januára 1999 rozumejú ako odkazy na euro – nariadenie Rady (EHS) č. 3308/80 (Ú. v. ES L 345, 20.12.1980, s. 1) a nariadenie Rady (ES) č. 1103/97 (Ú. v. ES L 162, 19.6.1997, s. 1).









▼B

NARIADENIE KOMISIE (ES) č. 1249/96

z 28. júna 1996

o pravidlách na uplatňovanie (dovozné clá pre sektor obilnín) nariadenia Rady (EHS) č. 1766/92







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami ( 1 ), ktoré bolo naposledy zmenené a doplnené nariadením (ES) č. 923/96 ( 2 ), a najmä jeho článok 10 (4), keďže článok 10 nariadenia (EHS) č. 1766/92 stanovuje pre Spoločný colný sadzobník clá, ktoré sa musia účtovať pri dovoze výrobkov uvedených v článku 1; keďže však v prípade výrobkov uvedených v odseku 2 tohto článku musí byť dovozným clom intervenčná cena platná v čase dovozu, zvýšená o 55 % a potom znížená o cif (výdavky, poistné a prepravné) dovoznú cenu platnú pre danú zásielku; keďže pre účely triedenia dovážaných dávok sú produkty, na ktoré sa vzťahuje článok 10 (2) nariadenia (EHS) č. 1766/92, v určitých prípadoch rozdelené do niekoľkých štandardných kvalitatívnych tried; keďže štandardné akosti, ktoré sa budú používať, musia byť preto stanovené pomocou objektívnych kritérií na zatrieďovanie a musia sa taktiež stanoviť miery tolerancie, ktoré umožnia výrobkom pridelenie najvhodnejšieho kvalitatívneho zatriedenia; keďže z možných objektívnych kritérií na kvalitatívne zatriedenie obyčajnej pšenice sú obsah proteínu, merná hmotnosť a obsah rôznych nečistôt (Schwarzbesatz) najbežnejšie používané pri obchodovaní a sú aj najjednoduchšie na používanie; keďže pre tvrdú pšenicu sú týmito kritériami merná hmotnosť, obsah rôznych nečistôt (Schwarzbesatz) a obsah sklovitého zrna; keďže dovážané tovary sa musia podrobiť analýzam na stanovenie týchto parametrov v prípade každej dovážanej dávky; keďže však v prípadoch, keď spoločenstvo určilo úradný uznávací postup pre certifikáty kvality vydávané úradom krajiny pôvodu tovarov, tieto analýzy treba robiť overením na dostatočne reprezentatívnom počte dovezených dávok; keďže článok 10 (3) nariadenia (EHS) č. 1766/92 špecifikuje, že pre výpočet dovozného cla sa musia pravidelne stanovovať reprezentatívne cif dovozné ceny pre každú z kvalitatívnych vlastností definovaných pre dané výrobky, na ktoré sa tento odsek vzťahuje; keďže pre stanovenie týchto cien musia byť dohodnuté cenové ponuky pre niekoľko kvalitatívnych vlastností pšenice ako aj pre ostatné obilniny; keďže musia byť špecifikované skutočné zdroje cenových ponúk, ktoré sa musia uplatňovať; keďže používanie cenových ponúk pre rôzne druhy pšenice a pre ostatné obilniny na komoditných burzách v Spojených štátoch amerických vytvorí tak transparentný, ako aj objektívny základ pre stanovenie reprezentatívnych cif dovozných cien; keďže pripočítanie obchodnej prémie pridelenej na trhu USA každej kvalitatívnej triede rôznych druhov obilnín umožní v prípade každej obilniny cenovú ponuku na burze previesť na vývoznú cenu fob zo Spojených štátov; keďže pripočítaním nákladov na námorné prepravné medzi Mexickým zálivom alebo Veľkými jazerami a prístavom v spoločenstve, ktoré sú uvádzané na nákladných trhoch, sa môžu tieto vývozné ceny fob previesť na reprezentatívne cif dovozné ceny; keďže vychádzajúc z objemu prepravovaného nákladu a z objemu obchodu v rotterdamskom prístave je tento prístav cieľovým miestom v spoločenstve, pre ktoré sú cenové ponuky za námornú prepravu všeobecne známe, najtransparentnejšie a najdostupnejšie; keďže cieľovým prístavom v spoločenstve musí byť z uvedeného dôvodu Rotterdam; keďže v záujme transparentnosti sa reprezentatívne cif dovozné ceny obilnín uvedené v bode a) článku 10 (3) musia určiť na základe cenových ponúk komoditnej burzy pre danú obilninu plus obchodná prémia pridelená pre obilniny a náklady na námorné prepravné medzi Mexickým zálivom alebo Veľkými jazerami a rotterdamským prístavom; keďže však rozdiely v nákladoch na dopravné do cieľového prístavu oprávňujú k paušálnej úprave dovozného cla pre prístavy v spoločenstve nachádzajúce sa v Stredozemnom mori, na atlantickom pobreží Iberského polostrova a v Spojenom kráľovstve, v Írsku a v škandinávskych krajinách; keďže takto stanovené faktory pre výpočet reprezentatívnych cif dovozných cien sa musia monitorovať denne tak, aby bolo možné sledovať vývoj týchto cien; keďže v prípade ciroku a raže reprezentatívna cif dovozná cena vypočítaná pre jačmeň umožňuje odhadnúť vývoj na trhu pre tieto dva uvedené produkty a následne sa môže reprezentatívna cif dovozná cena stanovená pre jačmeň uplatniť aj na tieto obilniny; keďže pre účely stanovenia dovozného cla pre obilniny uvedené v článku 10 (2) nariadenia (EHS) č. 1766/92 obdobie dvoch týždňov zaznamenávania reprezentatívnych cif dovozných cien pre každú obilninu zachytí vývoj na trhu bez zavedenia neistoty; keďže dovozné clá pre tieto produkty sa môžu z tohto dôvodu stanoviť v pätnásty deň a v posledný pracovný deň každého mesiaca s použitím priemernej reprezentatívnej cif dovoznej ceny zaznamenanej v priebehu dvoch týždňov; keďže dovozné clo vypočítané takýmto spôsobom sa môže použiť na tieto dva uvedené týždne bez akéhokoľvek citeľne deformujúceho účinku na dovoznú cenu so zaplateným clom; keďže v prípade, že pre obdobie výpočtu reprezentatívnych cif dovozných cien nie je k dispozícii žiadna cenová ponuka na burze alebo ak v dôsledku náhlych zmien v jednotlivých položkách tieto ceny počas daného obdobia veľmi výrazne kolíšu, tak sa musia podniknúť kroky na udržanie reprezentatívnej ceny pre daný produkt; keďže v prípade absencie cenových ponúk sa bude naďalej uplatňovať výška cla stanovená pre predchádzajúce obdobie a v prípade veľkých výkyvov či už v cenových ponukách na burze, v obchodných prémiách, ktoré sú súčasťou cenovej ponuky, v nákladoch na námorné prepravné alebo vo výmennom kurze používanom na výpočet reprezentatívnej cif dovoznej ceny daného produktu, cena používaná na výpočet dovozného cla sa musí udržať na reprezentatívnej úrovni úpravou zodpovedajúcou odchýlke od tejto ceny, ktorá bola zapríčinená uvedenými zmenami; keďže dokonca aj v prípadoch, kde bol realizovaný tento spôsob úpravy, terminovanie nasledujúceho stanovenia nemusí byť ovplyvnené; keďže v prípade, že dovážané obilniny budú prepravované do spoločenstva po súši, riečnou dopravou alebo po mori na lodiach z prístavov v Stredozemnom, Čiernom alebo Baltickom mori, prepravné náklady budú podstatne nižšie ako náklady použité na výpočet dovozných ciel; keďže tento rozdiel sa musí zohľadniť paušálnou úpravou pri stanovovaní reprezentatívnych cif dovozných cien pre dané produkty; keďže v prípadoch, kde na základe informácií zo strany Komisie určité cenové ponuky alebo ceny nepredstavujú reálny vývoj na dovoznom trhu v spoločenstve pre obyčajnú pšenicu strednej alebo nízkej kvality v dôsledku toho, že tretie krajiny poskytujú dotácie na vývoz týchto produktov do povodia Stredozemného mora alebo do európskych krajín, musí existovať možnosť odpočítať čiastku poskytnutej vývoznej dotácie od reprezentatívnej cif dovoznej ceny, vypočítanej pre daný produkt; keďže v prípade dovozov obyčajnej pšenice vysokej kvality, sladovníckeho jačmeňa alebo tvrdozrnnej kukurice, cenová ponuka na burze použitá na výpočet reprezentatívnej cif dovoznej ceny nemôže, buď kvôli mimoriadnej kvalite tovarov alebo kvôli tomu, že cena tovarov zahŕňa kvalitatívnu prémiu nad rámec bežnej ceny, brať do úvahy existenciu takejto prémie nad rámec bežných trhových podmienok; keďže s cieľom zohľadniť tieto kvalitatívne prémie k cenám alebo cenovým ponukám dovozcovia, ktorí preukážu, že použili tovary na výrobu produktov vysokej kvality, ktoré oprávňujú existenciu takejto prémie, musia byť refundovaní paušálnou sadzbou, časťou zaplateného dovozného cla; keďže s cieľom zabezpečiť, aby dovozcovia dodržiavali ustanovenia tohto nariadenia, musí sa z ich strany vyžadovať zábezpeka navyše ku zábezpeke týkajúcej sa licencií; keďže Riadiaci výbor pre obilniny nevydal stanovisko v lehote stanovenej jeho predsedom, PRIJALA TOTO NARIADENIE:







Článok 1

Colné sadzby podľa Spoločného colného sadzobníka uvedené v článku 10 (1) a (2) nariadenia (EHS) č. 1766/92 musia byť tie, ktoré sú platné k dátumu stanovenému podľa článku 67 nariadenia Rady (ES) č. 2913/92 ( 3 ).

Článok 2

▼M9

1. Dovozné clá uvedené v článku 10 ods. 2 nariadenia (EHS) č. 1766/92 na výrobky patriace pod číselné znaky KN1001 10 00, 1001 90 91, ex100190 99 (bežná pšenica vysokej kvality), 1002 00, 1005 10 90, 1005 90 00 a 1007 00 90 vypočítava Komisia denne a určuje v 15. deň a posledný pracovný deň každého mesiaca, pričom sa uplatňujú od 16. dňa mesiaca a prvého dňa nasledujúceho mesiaca. Ak 15. deň nie je pracovným dňom Komisie, clá sa určia v pracovný deň, ktorý predchádza 15. dňu príslušného mesiaca. Ak sa však počas doby uplatňovania ciel takto vypočítané priemerné dovozné clo zvýši o 5 EUR na tonu alebo viac v porovnaní s určeným clom, vykoná sa zodpovedajúca úprava.

2. Cena, ktorá sa má použiť pre výpočet dovozného cla, je denná reprezentatívna dovozná cena cif určená podľa článku 4. Uvažované dovozné clo pre každé určenie je priemer dovozných ciel vypočítaných počas predchádzajúcich 10 pracovných dní. Pri určovaní a úpravách Komisia nezohľadňuje denné dovozné clá použité pre predchádzajúce určenie.

Intervenčná cena, ktorá sa má použiť pre výpočet ciel, je cena v mesiaci, v ktorom sa dovozné clo uplatňuje.

▼B

3. Dovozné clá stanovené tak, ako je ustanovené v tomto nariadení, budú uplatniteľné dovtedy, kým nenadobudne účinnosť nová úprava.

▼M9 —————

▼B

Pri príležitosti každého stanovenia alebo úpravy musí Komisia zverejniť v Úradnom vestníku Európskych spoločenstiev dovozné clá a údaje použité na výpočet týchto ciel.

4. Komisia musí zníži dovozné clo o nasledovnú čiastku na tovary prichádzajúce cez Atlantický oceán alebo Suezský prieplav v nasledovných vykladacích prístavoch:

— prístavy v Stredozemnom mori (za Gibraltárskym prielivom): 3 ECU na tonu,

— atlantické prístavy na Iberskom polostrove, prístavy v Spojenom kráľovstve a v Írsku: 2 ECU na tonu,

▼M10

— prístavy v Dánsku, Estónsku, Lotyšsku, Litve, Poľsku, Fínsku a Švédsku a pre tovary prichádzajúce cez Atlantický oceán, Komisia zníži dovozné clo o EUR 2 na tonu.

▼M7

Colný úrad v prístave vykládky vydá certifikát v súlade so vzorom uvedeným v prílohe VI potvrdzujúci množstvo každého vyloženého produktu. Aby bolo povolené zníženie cla, musí tento sprevádzať tovar až do ukončenia dovozných colných formalít.

▼M9

5. Dovozné clá sa znížia o 24 EUR na tonu pre tvrdozrnnú kukuricu, ktorá spĺňa špecifikácie ustanovené v prílohe I. Pre využitie tohto zníženia sa tvrdozrnná kukurica musí spracovávať na výrobok patriaci pod číselné znaky KN 1904 10 10,1103 13 alebo 1104 23 do šiestich mesiacov odo dňa prepustenia do voľného obehu. Uplatňujú sa ustanovenia článku 82 nariadenia Rady (EHS) č. 2913/92 ( 4 ) o konečnom použití a články 291 až 300 nariadenia Komisie (ES) č. 2454/93 ( 5 ).

▼M11

Odchylne od článku 293 ods. 1 písm. e) nariadenia (EHS) č. 2454/93 predloží dovozca príslušnému orgánu doplnkovú zábezpeku vo výške 24 EUR na tonu tvrdozrnnej kukurice okrem prípadov, keď sú k dovoznej licencii pripojené osvedčenie o zhode vydané argentínskou organizáciou Servicio Nacional de Sanidad y Calidad Agroalimentaria (Senesa) v súlade s článkom 6 ods. 1 tohto nariadenia. V tom prípade musí žiadosť o dovoznú licenciu a dovozná licencia obsahovať v kolónke 24 druh osvedčenia o zhode a jeho číslo.

▼M9

Ak je však clo platné v deň prijatia colného vyhlásenia na prepustenie do voľného obehu nižšie ako 24 EUR na tonu kukurice, zábezpeka sa rovná výške cla.

▼M1

Článok 2a

1. V prípade dovozov kukurice s tvrdými zrnami s číselným znakom položky KN 1005 90 00 do spoločenstva, pre ktorú boli žiadosti o dovozné licencie podané medzi 1. júlom 1996 a dátumom nadobudnutia účinnosti tohto nariadenia a na ktorú bolo poskytnuté zníženie cla 8 ECU na tonu, bude na požiadanie dovozcu alebo jeho zástupcu vykonaná platba rozdielu medzi dovozným clom zaplateným za skutočne dovezené množstvá a keď bolo požiadané o splatnú sumu so znížením 14 ECU na tonu.

2. Na požiadanie príslušnej strany kompetentný orgán členského štátu, ktorý vydal dovoznú licenciu, vystaví v súlade s článkom 880 nariadenia (EHS) č. 2454/93 osvedčenie vo forme opísanej v prílohe III s uvedením množstva, na ktoré je možné vrátiť časť cla, ako je uvedené v odseku 1.

3. Žiadosti o vrátenie cla doložené osvedčením uvedeným v odseku 2 a dôkazom o konkrétnom konečnom použití uvedenom v článku 2 (5) c) musia byť predložené do 30 dní od nadobudnutia účinnosti tohto nariadenia. Musí ich sprevádzať dovozná licencia, osvedčenie uvedené v odseku 2 a vyhlásenie o vstupe príslušných obilnín do voľného obehu.

▼B

Článok 3

Normy kvality, ktoré sa musia dodržiavať pri dovoze do spoločenstva, a prípustné tolerancie sú uvedené v prílohe I.

▼C1

Článok 4

1. Pre bežnú pšenicu vysokej kvality, tvrdú pšenicu, kukuricu a ostatné krmivové obilniny uvedené v článku 2 ods. 1 určujú reprezentatívnu dovoznú cenu cif uvedenú v článku 10 ods. 2 nariadenia (ES) č. 1766/92 tieto komponenty:

a) reprezentatívna burzová cena na trhu Spojených štátov amerických;

b) známe komerčné prémie a zľavy spojené s touto cenou na trhu Spojených štátov v deň určenia ceny, ktoré sú predovšetkým v prípade tvrdej pšenice spojené s kvalitou krupice;

▼M9

c) námorná preprava a súvisiace náklady medzi Spojenými štátmi (Mexický záliv alebo Duluth) a prístavom Rotterdam pre plavidlo s výtlakom aspoň 25 000 ton.

2. Komisia každý pracovný deň zaznamená:

a) komponent uvedený v bode a) odseku 1 z búrz, pričom použije referenčné kvality uvedené v prílohe II;

b) komponenty uvedené v bodoch b) a c) odseku 1 podľa verejne dostupných informácií.

3. Pre výpočet komponentu uvedeného v bode b) odseku 1 alebo príslušnej ceny fob sa uplatňujú nasledujúce prémie a zľavy:

— prémia 14 EUR na tonu pre bežnú pšenicu vysokej kvality,

— zľava 10 EUR na tonu tvrdej pšenice strednej kvality,

— zľava 30 EUR na tonu pre tvrdú pšenicu nízkej kvality.

4. Reprezentatívne dovozné ceny cif pre tvrdú pšenicu, bežnú pšenicu vysokej kvality a kukuricu predstavujú súčet komponentov uvedených v bodoch a), b) a c) odseku 1. Reprezentatívne dovozné ceny cif pre raž a cirok sa vypočítajú podľa cien pre jačmeň v Spojených štátoch podľa ustanovení prílohy II.

5. Reprezentatívne dovozné ceny cif pre semená bežnej pšenice pod číselným znakom KN 1001 90 91 a semená kukurice pod číselným znakom KN 1005 10 90 sú ceny vypočítané pre bežnú pšenicu vysokej kvality respektíve kukurice.

Článok 5

1. Žiadosti o dovoznú licenciu pre bežnú pšenicu vysokej kvality sú platné len vtedy, ak žiadateľ:

a) v odseku 20 dovoznej licencie uvedie kvalitu, ktorá sa má doviezť;

b) predloží písomný záväzok, že príslušnému orgánu v deň prijatia vyhlásenia pre prepustenie do voľného obehu zloží osobitnú doplnkovú zábezpeku k zábezpekam požadovaným podľa nariadenia Komisie (ES) č. 1162/95 ( 6 ).

Doplnková zábezpeka uvedená v bode b) prvého pododseku je 95 EUR na tonu. V prípadoch, keď sú k dovoznej licencii priložené osvedčenia o súlade vydané Federálnou inšpekčnou službou pre obilniny (Federal Grain Inspection Service; FGIS) a Kanadskou komisiou pre obilniny (Canadian Grain Commission; CGC) uvedené v článku 6, sa však nevyžaduje žiadna doplnková zábezpeka. ►M11 V tom prípade musí žiadosť o dovoznú licenciu a dovozná licencia obsahovať v kolónke 24 druh osvedčenia o zhode a jeho číslo. ◄

2. Žiadosti o dovoznú licenciu pre tvrdú pšenicu sú platné len vtedy, ak žiadateľ:

a) v kolónke 20 dovoznej licencie uvedie kvalitu, ktorá sa má doviezť;

b) predloží písomný záväzok, že príslušnému orgánu v deň prijatia vyhlásenia na prepustenie do voľného obehu zloží osobitnú doplnkovú zábezpeku k zábezpekam požadovaným podľa nariadenia Komisie (ES) č. 1162/95, ak dovozné clo na kvalitu uvedenú v kolónke 20 nie je najvyššie clo pre príslušnú kategóriu výrobkov.

Výška doplnkovej zábezpeky uvedenej v bode b) prvého pododseku v deň prijatia vyhlásenia na prepustenie do voľného obehu predstavuje rozdiel medzi najvyšším clom a clom platným pre uvedenú kvalitu zvýšený o prirážku 5 EUR na tonu. Ak je však dovozné clo platné pre rôzne kvality tvrdej pšenice nulové, záväzok uvedený v bode b) prvého pododseku sa nevyžaduje.

Ak má byť k dovoznej licencii pripojené osvedčenie o zhode vydané Federálnou inšpekčnou službou pre obilniny (FGIS) a Kanadskou komisiou pre obilniny (CGC) uvedenými v článku 6, nevyžaduje sa žiadna ďalšia zábezpeka. V tomto prípade dovozná licencia musí v odseku 24 obsahovať druh osvedčenia o zhode.

▼M11

3. V prípade pozastavenia dovozného cla pre všetky akostné kategórie bežnej pšenice podľa článku 187 nariadenia (ES) č. 1234/2007 sa už doplnková zábezpeka 95 EUR na tonu uvedená v odseku 1 tohto článku počas celého obdobia, keď sa uplatňuje pozastavenie cla, nepožaduje.

▼B

Článok 6

▼M9

1. Colný úrad, ktorý prepúšťa do voľného obehu, odoberie reprezentatívne vzorky v súlade s prílohou k smernici Komisie 76/371/EHS ( 7 ) z každej zásielky tvrdej pšenice, bežnej pšenice vysokej kvality a tvrdozrnnej kukurice. Odoberanie vzoriek sa však nevykonáva, ak je dovozné clo rovnaké pre rôzne kvality.

Ak však Komisia úradne uzná osvedčenie o kvalite pre bežnú pšenicu, tvrdú pšenicu alebo tvrdozrnú kukuricu vydané krajinou pôvodu týchto obilnín, vzorky sa odoberajú na overenie osvedčenej kvality len z dostatočne reprezentatívneho počtu zásielok.

1a. Komisia úradne uzná nasledujúce osvedčenia o zhode podľa zásad ustanovených v článkoch 63 až 65 nariadenia (EHS) č. 2454/93:

— osvedčenia vydané Servicio Nacional de Sanidad y Calidad Agroalimentaria (Senasa) of Argentina pre tvrdozrnnú kukuricu,

— osvedčenia vydané Federálnou inšpekčnou službou pre obilniny (FGIS) Spojených štátov amerických pre bežnú pšenicu vysokej kvality a tvrdú pšenicu vysokej kvality,

— osvedčenia vydané Kanadskou komisiou pre obilniny (CGC) Kanady pre bežnú pšenicu vysokej kvality a tvrdú pšenicu vysokej kvality.

Formulár osvedčenia o zhode vydaných Senasa sa nachádza v prílohe IV. Odtlačok pečiatok povolených argentínskou vládou sa uverejní v Úradnom vestníku Európskej únie.

Formuláre osvedčení o zhode a pečiatok vydaných FGIS sú uvedené v prílohe IVa.

Formuláre osvedčení o zhode, špecifikácií stupňa vývozu a pečiatok vydaných CGC sú uvedené v prílohe IVb.

Ak sú analytické parametre uvedené v osvedčeniach o zhode vydaných subjektami uvedenými v prvom pododseku v súlade s normami kvality pre bežnú pšenicu, tvrdú pšenicu a tvrdozrnnú kukuricu uvedenými v prílohe 1 k tomuto nariadeniu, vzorky sa odoberú aspoň z 3 % nákladu, ktorý je dovezený do každého vstupného prístavu počas marketingového roka.

Tovar sa zaraďuje do tried v štandartnej kvalite, pri ktorej sú splnené všetky požiadavky uvedené v prílohe 1.

▼B

Štandardnými metódami pre určenia uvedené v odseku 1 budú metódy stanovené v nariadeniach Komisie (EHS) č. 1908/84 (1) a 2731/75.

Kukuricou s tvrdými zrnami je kukurica odrody Zea mays indurata, ktorej zrná predstavujú dominantne sklovitý endosperm (tvrdá alebo stvrdnutá štruktúra). Sú spravidla oranžové alebo červené. Vrchná časť (oproti klíčku) alebo koruna nemá štrbiny.

Sklovité zrná kukurice s tvrdými zrnami sú definované ako zrná, ktoré spĺňajú dve kritériá:

— ich koruna nemá štrbinu,

— keď je zrno rozrezané po dĺžke, jeho endosperm ukazuje strednú múčnatú časť úplne obklopenú stvrdnutou časťou. Stvrdnutá časť musí byť dominantnou časťou celého povrchu rezu.

Percento sklovitých zŕn bude stanovené spočítaním počtu zŕn spĺňajúcich tieto kritériá v reprezentatívnej vzorke 100 zŕn.

Referenčná metóda pre stanovenie flotačného indexu je uvedená v prílohe V.

◄

▼M9

3. Ak výsledky analýzy ukážu, že dovezená bežná pšenica, tvrdá pšenica a tvrdozrnná kukurica má nižší kvalitatívny štandard, ako je uvedené v dovoznej licencii, dovozca uhradí rozdiel medzi dovozným clom platným pre výrobok uvedený v licencii a clom na skutočne dovezený výrobok. V tomto prípade sa uvoľní zábezpeka pre dovoznú licenciu uvedená v článku 10 písm. a) nariadenia (ES) č. 1162/95 a ďalšia zábezpeka uvedená v článku 2 ods. 5, článku 5 ods. 1 a ods. 2 tohto nariadenia, okrem prirážky 5 EUR ustanovenej v článku 5 ods. 2.

Ak rozdiel uvedený v prvom pododseku nie je uhradený do jedného mesiaca, zábezpeka uvedená v článku 2 ods. 5 a v článku 5 ods. 1 a ods. 2 prepadá.

▼B

4. Reprezentatívne vzorky dovážaných obilnín odoberané príslušným úradom členského štátu sa budú uchovávať po dobu 6 mesiacov.

Článok 7

Ustanovenia tohto nariadenia sa budú vzťahovať na dovozné licencie vydané pred 1. júlom 1996 a používané po tomto dátume.

Článok 8

Toto nariadenie nadobúda účinnosť 1. júla 1996.

Toto nariadenie je záväzné vo svojej celistvosti a je priamo uplatniteľné vo všetkých členských štátoch.

▼M3









PRÍLOHA I

▼M6







Klasifikačné normy pre dovážané produkty (na základe obsahu vlhkosti 12 váhových alebo ekvivalentných %) Produkt Obyčajná pšenica a lúpaná pšenica (1) špalda okrem súraže Tvrdá pšenica Kukurica s tvrdými zrnami Kukurica iná než s tvrdými zrnami Ostatné zrná Kód položky CN 1001 90 1001 10 1105 90 00 1005 10 90 a 1005 90 00 1002, 1003 a 1007 00 90 Kvalita (2) Vysoká Stredná Nízka Vysoká Stredná Nízka 1. Minimálne % bielkovín 14,0 11,5 — — — — — — — 2. Minimálna merná hmotnosť kg/hl 77,0 74,0 — 76,0 76,0 — 76,0 — — 3. Maximálne percento nečistôt (Schwarzbesatz) 1,5 1,5 — 1,5 1,5 — — — — 4. Minimálne % sklovitých zŕn — — — 75,0 62,0 — 95,0 — — 5. Maximálny flotačný index — — — — — — 25,0 — — (1) Vrátane lúpanej pšenice. (2) Platia metódy analýzy stanovené v článku 3 nariadenia Komisie (ES) č. 824/2000 (Ú. v. ES L 100, 20.4.2000, s. 31)

▼M3







Tolerancie Povolená tolerancia Pšenica mäkká/tvrdá Tvrdozrnná kukurica Percento proteínov –0,7 — Merná hmotnosť –0,5 –0,5 Percento nečistoty +0,5 — Percento sklovitého zrna –2,0 –3,0 Flotačný index — +1,0

▼B









PRÍLOHA II

▼M6







Cenové ponuky na burze a referenčné odrody Produkt Obyčajná pšenica Tvrdá pšenica Kukurica Ostatné kŕmne obilniny Štandardná kvalita Vysoká Stredná Nízka Referenčná odroda (druh/trieda) pre cenovú ponuku na burze Tvrdá červená jarná č. 2 Tvrdá červená zimná č. 2 Mäkká červená zimná č. 2 Tvrdá žltá Durum č. 2 Žltozrnná kukurica č. 3 Americký (USA) jačmeň č. 2 Cenová ponuka na burze Minneapolská obilná burza Obchodná komora v Kansas City Obchodná komora v Chicagu Minneapolská obilná burza (1) Obchodná komora v Chicagu Minneapolská obilná burza (2) (1) V prípade, keď nie je k dispozícii žiadna cenová ponuka, ktorá sa môže použiť na výpočet reprezentatívnej dovoznej ceny cif, budú použité ponuky fob verejne dostupné v USA. (2) ►M8 Ak nie sú k dispozícii cenové ponuky, ktoré by sa mohli použiť na výpočet reprezentatívnej cif dovoznej ceny, použijú sa najreprezentatívnejšie fob cenové ponuky, ktoré sú verejne dostupné v Spojených štátoch amerických. ◄

▼M1









PRÍLOHA III









PRÍLOHA IV

▼M9









PRÍLOHA IVa

VZOR OSVEDČENIA O SÚLADE POVOLENÉHO VLÁDOU SPOJENÝCH ŠTÁTOV AMERICKÝCH PRE BEŽNÚ PŠENICU

VZOR OSVEDČENIA O ZHODE POVOLENÉHO VLÁDOU SPOJENÝCH ŠTÁTOV AMERICKÝCH PRE TVRDÚ PŠENICU









PRÍLOHA IVb

▼M11

VZOR OSVEDČENIA O ZHODE POVOLENÉHO KANADSKOU VLÁDOU, POKIAĽ IDE O ŠPECIFIKÁCIE STUPŇOV PRE VÝVOZ BEŽNEJ A TVRDEJ PŠENICE

▼M9

Špecifikácie stupňov vývozu pre kanadskú bežnú a tvrdú pšenicu







BEŽNÁ PŠENICA Canada Western Red Spring (CBWRS) Testovacia hmotnosť Celkové prímesi vrátane iných obilnín No 1 CWRS (Min.) 79,0 kg/hl (Max.) 0,4 % vrátane 0,2 % ostatného osiva No 2 CWRS (Min.) 77,5 kg/hl (Max.) 0,75 % vrátane 0,2 % ostatného osiva No 3 CWRS (Min.)76,5 kg/hl (Max.) 1,25 % vrátane 0,2 % ostatného osiva







Canada Western Extra Strong Red Spring (CWES) Testovacia hmotnosť Celkové prímesi vrátane iných obilnín No 1 CWES (Min.) 78,0 kg/hl (Max.) 0,75 % vrátane 0,2 % ostatného osiva No 2 CWES (Min.) 76,0 kg/hl (Max.) 1,5 % vrátane 0,2 % ostatného osiva







Canada Prairie Spring Red (CPSR) Testovacia hmotnosť Celkové prímesi vrátane iných obilnín No 1 CPSR (Min.) 77,0 kg/hl (Max.) 0,75 % vrátane 0,2 % ostatného osiva No 2 CPSR (Min.) 75,0 kg/hl (Max.) 1,5 % vrátane 0,2 % ostatného osiva







Canada Prairie Spring White (CPSW) Testovacia hmotnosť Celkové prímesi vrátane iných obilnín No 1 CPSW (Min.) 77,0 kg/hl (Max.) 0,75 % vrátane 0,2 % ostatného osiva No 2 CPSW (Min.) 75,0 kg/hl (Max.) 1,5 % vrátane 0,2 % ostatného osiva







Canada Western Red Winter (CWRW) Testovacia hmotnosť Celkové prímesi vrátane iných obilnín No 1 CWRW (Min.) 78,0 kg/hl (Max.)1,0 % vrátane 0,2 % ostatného osiva No 2 CWRW (Min.) 74,0 kg/hl (Max.) 2,0 % vrátane 0,2 % ostatného osiva







Canada Western Soft White Spring (CWSWS) Testovacia hmotnosť Celkové prímesi vrátane iných obilnín No 1 CWSWS (Min.) 78,0 kg/hl (Max.) 0,75 % vrátane 0,2 % ostatného osiva No 2 CWSWS (Min.) 75,5 kg/hl (Max.) 1,0 % vrátane 0,2 % ostatného osiva No 3 CWSWS (Min.) 75,0 kg/hl (Max.) 1,5 % vrátane 0,2 % ostatného osiva







TVRDÁ PŠENICA Canada Western Amber Durum (CWAD) Testovacia hmotnosť Celkové prímesi vrátane iných obilnín No 1 CWAD (Min.) 80,0 kg/hl (Max.) 0,5 % vrátane 0,2 % ostatného osiva No 2 CWAD (Min.) 79,5 kg/hl (Max.) 0,8 % vrátane 0,2 % ostatného osiva No 3 CWAD (Min.) 78,0 kg/hl (Max.) 1,0 % vrátane 0,2 % ostatného osiva No 4 CWAD (Min.) 75,0 kg/hl (Max.) 3,0 % vrátane 0,2 % ostatného osiva

▼M1









PRÍLOHA V

ŠTANDARDNÁ METÓDA PRE STANOVENIE FLOTAČNÉHO INDEXU [ČLÁNOK 6(2)]

Pripravte vodný roztok dusitanu sodného mernej hmotnosti 1,25 a udržiavajte ho pri 35 °C.

Dajte do roztoku 100 zŕn kukurice z reprezentatívnej vzorky s najvyšším obsahom vlhkosti 14,5 %.

Pretriasajte roztok v 30 sekundových intervaloch počas piatich minút, aby sa vylúčili vzduchové bubliny.

Oddeľte plávajúce zrná od ponorených a spočítajte ich.

Zopakujte päťkrát.

Flotačný index je aritmetickým priemerom piatich testov s vylúčením dvoch extrémnych hodnôt.

▼M7









PRÍLOHA VI







Vzorový certifikát uvedený v článku 2 (4) Číslo dovoznej licencie: … Držiteľ (meno, úplná adresa a členský štát): … Orgán, ktorý vydal výpis (meno a adresa): … Práva pridelené komu (meno, úplná adresa a členský štát): … Vyložený produkt (CN kód a pre pšenicu mäkkú, pšenicu tvrdú a kukuricu kvalita deklarovaná v súlade s článkom 5): … … Vyložené množstvo (v kilogramoch): …